Antonia Marić, 2.c:

**Balun**

Kada san imala šes lit, moj me tac popelja na prvu probu folklora. Je bilo puno dice, ali starijih od mene. San bila najmlaža i vajk san se držala za kantun, ali san jako volila plesati. Kad san prvi put odplesala, zajno san se namurala u *balun*.

Na probami je vajk bilo veselo. Svi smo se štimali i kumpanjali. Hodili smo na čuda smotri i nastupi. Naša maeštra, kako smo je zvali, ni nas još dugo mogla vaditi. Bilo mi je jako žal ča više nismo plesali, ma za dva lita je došla nova maeštra ka nas je steši vadila tu našu lipu kulturu.

Lipo je bilo stati na binu i plesati, kantati, nositi istrijansku nošnju z riguardon.

Prije pet lit san pošla plesati z` starijima. Plešemo po cijeloj Lipoj našoj i šire. Jako je lipo ča pokaživamo našu folklornu kulturu i onima ki nisu z Istre. Folklor spaja ljude, ča je jako lipo. Čuda ljudi san upoznala na smotrah van Istre i vidila drugajču kulturu od naše.

Moj tac je isto plesa od malih nog. On me i je navadija da gledan z riguardon našu kulturnu baštinu i da se tin bavin. Sam ti pensir da nastavljan ča su moji stari, stari delali me ten čuda, čuda privlači.